CELEX: C2007/269/56
Language: mt
Date: 2007-11-10 00:00:00
Title: Kawża C-401/07: Rikors imressaq fid- 29 ta' Awwissu 2007 — Il-Kummissjoni tal-Komunitajiet Ewropej vs Ir-Renju ta' l-Olanda

10.11.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 269/33
            
         Rikors imressaq fid-29 ta' Awwissu 2007 — Il-Kummissjoni tal-Komunitajiet Ewropej vs Ir-Renju ta' l-Olanda
   (Kawża C-401/07)
   (2007/C 269/56)
   Lingwa tal-kawża: L-Olandiż
   Partijiet
   
      Rikorrenti: Il-Kummissjoni tal-Komunitajiet Ewropej (rappreżentant: H. van Vliet, aġent)
   
      Konvenut: Ir-Renju ta' l-Olanda
   Talbiet
   
               —
            
            
               tiddikjara li, billi ma eżegwix, fit-terminu impost, fir-rigward ta' l-intrapriża Fleuren Compost BV, id-Deċiżjoni 2001/521/KE tal-Kummissjoni, dwar l-iskema ta' għajnuna li r-Renju ta' l-Olanda implementa favur sitt intrapriżi ta' trattament tad-demel (1), ir-Renju ta' l-Olanda naqas milli jwettaq l-obbligi tiegħu skond ir-raba' inċiż ta' l-Artikolu 249, u tat-tieni u tielet Artikoli ta' l-imsemmija deċiżjoni;
            
         
               —
            
            
               tikkundanna lir-Renju ta' l-Olanda jbati l-ispejjeż.
            
         Motivi u argumenti prinċipali
   Bid-deċiżjoni 2001/521/KE, il-Kummisjoni ddeċidiet li r-Renju ta' l-Olanda kellu jirkupra s-somma ta' 487 328,13 Euro, bl-interessi, bħala għajnuna mogħtija illegalment lil Fleuren Compost BV (iktar 'il quddiem “Fleuren”). Fil-ġurnata tal-preżentata tar-rikors fil-preżenti kawża din is-somma kienet għandha ma tħallsitx lura. Sal-preżent Fleuren illimitat ruħha illi tikkostitwixxi garanzija bankarja għas-somma dovuta. Ir-rikorrenti tallega ksur tat-tielet paragrafu ta' l-Artikolu 14 tar-Regolament (KE) Nru 659/1999 tal-Kunsill, tat-22 ta' Marzu 1999, li jistabbilixxi regoli dettaljati għall-applikazzjoni ta' l-Artikolu 93 tat-Trattat tal-KE (2) li jipprovdi għall-eżekuzzjoni immedjata u effettiva tad-deċiżjonijiet tal-Kummissjoni. Barra minn hekk, il-Qorti tal-Prim'Istanza ċaħdet ir-rikors ta' Fleuren kontra d-deċiżjoni b'sentenza ta' l-14 ta' Jannar 2004 (kawża T-109/01) li minnha Fleuren ma appellatx.
   Ir-rikorrenti tesponi, b'mod partikolari, li l-leġiżlazzjoni Olandiża applikabbli f'dan il-każ tirrendi l-eżekuzzjoni inutilment twila u kkumplikata skond l-interpretazzjoni mogħtija mill-ġurisprudenza tar-Raad van State tar-Renju ta' l-Olanda. Skond din l-interpretazzjoni, l-irkupru jsegwi proċedura amministrattiva għas-somma prinċipali u proċedura ċivili għas-somma aċċessorja. Ir-rikorrenti tesponi wkoll illi l-kostituzzjoni ta' garanzija bankarja ma tistax titqies li hija rimborż effettiv ta' l-ammont ta' għajnuna. Garanzija bankarja ma tannullax il-vantaġġ finanzjarju li Fleuren ilha diġà tgawdi minnu għal snin, mogħti lilha mill-konvenut bi ksur tat-tielet paragrafu ta' l-Artikolu 88, mingħajr l-awtorizzazzjoni tal-Kummissjoni.
   
      (1)  ĠU L 189, p.13.
   
      (2)  ĠU L 83, p. 1.